text: De arbejder igen i Billund Lufthavn
  20 marts 2016 kl. 19.33
  Konflikten mellem Lufthavnsledelsen og rampeafdelingen i Billund Lufthavn, er endnu ikke løst, men afdelingens medarbejderne har genoptaget arbejdet.
  Medarbejderne fra rampeafdelingen har krævet en række svar fra ledelsen på en række ikke navngivne, men ifølge en anonym kilde, alvorlige problemstillinger senest onsdag d. 23. marts kl. 12.
  Lufthavnsdirektør Kjeld Zacho Jørgensen siger til TV SYD, at han regner med, at ledelsen og rampepersonalet finder en løsning på konflikten inden onsdag. Han kan ikke komme nærmere ind på, hvad konflikten drejer sig om.
  Arbejdsnedlæggelsen har give forsinkelser på flyafgange i Billund Lufthavn søndag aften.
  Rampeafdelingen varetager alt med kørsel af ramper til flyene, bagagehåndtering og strøm. Og så står de for brandberedskabet i Billund Lufthavn.
  